《项山人季舆过访赋赠二首 其一》
明代·胡应麟

柴门朝雨霁，鸟鹊噪檐牙。车马何方客，新来自永嘉。

去偕沧海月，归指赤城霞。迟汝秋风夕，同扳桂树华。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。